
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Κανονισμού Εσωτερικής Υπηρεσίας 


του Πρωτοδικείου Κω. 1 

Σύσταση Δημοτικού Νομικού Προσώπου στο Δήμο 
Ξάνθης με την Επωνυμία «ΟΡΓΑΝΙΣΜΟΣ ΑΘΛΗΣΗΣ 

ΔΗΜΟΥ ΞΑΝΘΗΣ». 2 

Χορήγηση άδειας άσκησης επαγγέλματος Κοινωνικού 

Λειτουργού στην Στέφα Μαρία. 3 

Χορήγηση άδειας άσκησης επαγγέλματος Κοινωνικού 
Λειτουργού στην Ουρανία Νταπιάπη του Κων/νου. 4 
Χορήγηση άδειας άσκησης επαγγέλματος Κοινωνικού 

Λειτουργού στην Μίσιου Μαρία του Στεφάνου. 5 

Τροποποίηση της απόφασης της 48ης/25.7.2000 συ¬ 
νεδρίασης του Δ.Σ. της Εταιρείας Εκκαθάρισης Συ¬ 
ναλλαγών Επί Παραγώγων Α.Ε. (Ε.Τ.Ε.Σ.Ε.Π.) 

(Φ.Ε.Κ. Β'960/31.7.2000), όπως ισχύει. 6 

Τροποποίηση της Απόφασης της 53ης/25.7.2000 συ¬ 
νεδρίασης του Δ.Σ. του Χρηματιστηρίου Παραγώ¬ 
γων Αθηνών Α.Ε. (Χ.Π.Α.) (ΦΕΚΒ 960), όπως ισχύει. 7 


ΑΠΟΦΑΣΕΙ Σ 

Αριθ. 23663 (1) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Κω. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1.Τις διατάξεις: 

α) του άρθρου 17 του ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του ν. 1756/1988 εκ νέου με την πα¬ 
ράγραφο 4 του άρθρου 3 του ν. 2479/1997, 
β) του άρθρου 25 παρ. 3περ. ατού ν. 2812/2000(Α' 67), 
γ) του άρθρου 29 Ατού ν. 1558/1985 (Α' 137) όπως προ- 
σετέθηκεμετο άρθρο 27 του ν. 2081/1992 (Α' 154) και τρο¬ 
ποποιήθηκαν με το άρθρο 1 παρ. 2α του ν. 2469/1997 (Α' 
38). 


2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Το υπ’ αριθ. 218/31.1.2001 έγγραφο του Πρωτοδικείου 
Κω, αποφασίζουμε: 

Τη δημοσίευση της αντικατάστασης του Κανονισμού 
Εσωτερικής Υπηρεσίας του Πρωτοδικείου Κω, όπως αυτή 
διαμορφώθηκε με την υπ’αριθμ. 1/2001 απόφαση της Ολο¬ 
μέλειας του Δικαστηρίου αυτού, η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Α. Στο Πρωτοδικείο Κω θα λειτουργεί πολιτικό και ποινι¬ 
κό τμήμα.Το πολιτικό τμήμα θα συνεδριάζει ημέρα Τρίτη με 
ώρα έναρξης την 09.00 π.μ. 

Κατά τους μήνες Σεπτέμβριο, Δεκέμβριο, Απρίλιο και Ιού¬ 
νιο θα υπάρχει μία δικάσιμος για εκδίκαση υποθέσεων τακτι¬ 
κής διαδικασίας αρμοδιότητας Πολυμελούς Πρωτοδικείου 
και μία δικάσιμος για εκδίκαση υποθέσεων ειδικής διαδικα¬ 
σίας. Κατά τους λοιπούς μήνες θα υπάρχει μία δικάσιμος για 
υποθέσεις αρμοδιότητας Πολυμελούς Πρωτοδικείου, μία 
δικάσιμος για υποθέσεις τακτικής διαδικασίας αρμοδιότη¬ 
τας Μονομελούς, στην οποία θα προσδιορίζονται και υπο¬ 
θέσεις εκούσιας δικαιοδοσίας, καθώς και ορισμένες υποθέ¬ 
σεις ειδικών διαδικασιών εκτός πινακίου, καθώς και μία δικά¬ 
σιμος για εκδίκαση υποθέσεων ειδικών διαδικασιών με 
εγγραφή στο πινάκιο. Θα υπάρχει επίσης η δυνατότητα το 
Πολυμελές Πρωτοδικείο να συνεδριάζει μία ακόμη δικάσιμο 
το μήνα, αν τούτο ήθελε κριθεί αναγκαίο και κυρίως αν αυτό 
επιβληθεί με την επικείμενη νομοθετική μεταβολή, κατά την 
οποία φέρεται ότι θα καταργηθεί η έκδοση προδικαστικής 
απόφασης και οι αποδείξεις θα διεξάγονται στο ακροατήριο 
κατά τη συζήτηση των υποθέσεων. Οι υποθέσεις ασφαλιστι¬ 
κών μέτρων θα προσδιορίζονται σε οποιαδήποτε δικάσιμο 
ήθελε κριθεί αναγκαίο. Ειδικά στη μεταβατική έδρα Καλύ- 
μνου δικάσιμος για μεν την εκδίκαση πολιτικών υποθέσεων 
ορίζεται κάθε φορά ημέρα Τετάρτη για δε την εκδίκαση ποι¬ 
νικών υποθέσεων αρμοδιότητας Τριμελούς Πλημμελειοδι¬ 
κείου (συνολικά 4 φορές το χρόνο) ημέρα Πέμπτη με ώρα 
έναρξης την 09.00 π.μ.. Κατά τους μήνες Δεκέμβριο και Ιού¬ 
νιο οι δικάσιμοι εκδίκασης υποθέσεων τακτικής διαδικασίας 
θα ορίζονται εντός του πρώτου δεκαημέρου και εκείνες των 
ειδικών διαδικασιών το αργότερο έως τις 20 του μήνα. Στο 
πολιτικό τμήμα θα υπάγεται και το οικογενειακό τμήμα τους 
δικαστές ή το δικαστή του οποίου θα ορίζει ο Πρόεδρος 
Πρωτοδικών με πράξη του. Ο αριθμός των υποθέσεων που 
θα προσδιορίζεται κατά μήνα κατ’ ανώτατο όριο θα ανέρχε¬ 
ται σε : α) σαράντα (40) για το Πολυμελές Πρωτοδικείο, β) 

σαράντα πέντε (45) τακτικής διαδικασίας Μονομελούς, γ) 
σαράντα (40) ειδικών διαδικασιών πινακίου, δ) σαράντα (40) 
ειδικών διαδικασιών εκτός πινακίου και ασφαλιστικών μέ¬ 
τρων και ε)εξήντα (60) εκούσιας δικαιοδοσίας. Στον αριθμό 
αυτό θα συνυπολογίζονται και οι υποθέσειςτης μεταβατικής 
έδρας Καλύμνου, ενώ θα υφίσταται ανάλογη μείωση του 
αριθμού των προσδιοριζόμενων υποθέσεων σε περίπτωση 
εκκενώσεως μίας ή περισσοτέρων των οργανικών θέσεων 
των δικαστών και μη πλήρωσής τους. 

Συνεδριάσεις του ποινικού τμήματος. 

Το Μικτό Ορκωτό Δικαστήριο Κω θα συνεδριάζει ημέρα 
Δευτέρα, το Μονομελές Πλημμελειοδικείο Κω ημέρα Πέ¬ 
μπτη και το Τριμελές Πλημμελειοδικείο Κω ημέρα Παρα¬ 
σκευή με ώρα έναρξης την 09.00 π.μ.. Επίσης το Μονομε¬ 
λές Δικαστήριο Ανηλίκων θα συνεδριάζει ημέρα Πέμπτη 
κατ’ ανώτατο όριο τέσσερις (4) φορές το χρόνο. 

Ειδικά στις μεταβατικές έδρες Καλύμνου, Λέρου και Πά- 
τμου οι συνεδριάσεις του Μονομελούς Πλημμελειοδικείου 
θα ορίζονται ημέρα Πέμπτη ή Παρασκευή κατά τους λοι¬ 
πούς μήνες πληναυτώντων Δεκεμβρίου, Ιανουάριου και Φε¬ 
βρουάριου. Όταν εκδικάζονται αστικές και ποινικές υποθέ¬ 
σεις αρμοδιότητας Τριμελούς Πλημμελειοδικείου στη μετα¬ 
βατική έδρα Καλύμνου δεν θα πρέπει να ορίζονται ποινικά 
δικαστήρια (Πέμπτη και Παρασκευή) στην έδρα του Πρωτο¬ 
δικείου, εξαιτίας της απουσίας των δικαστών και της παρα¬ 
τηρούμενης δυσχέρειας για έγκαιρη επάνοδο στην Κω. 

Η εκδίκαση των πολιτικών και ποινικών υποθέσεων της 
έδρας του Πρωτοδικείου θα γίνεται αποκλειστικά στη μο¬ 
ναδική αίθουσα συνεδριάσεων που βρίσκεται στο ισόγειο 
του κτιρίου που στεγάζεται το Πρωτοδικείο εωσότου εξευ- 
ρεθεί και δεύτερη αίθουσα. Κατ’ εξαίρεση οι υποθέσεις 
ασφαλιστικών μέτρων μπορούν να εκδικάζονται και στο 
γραφείο του Προέδρου Πρωτοδικών, ενώ παρέχεται η ευ¬ 
χέρεια εωσότου εξευρεθεί δεύτερη αίθουσα και ανάλογα 
με τις ανακύπτουσες ανάγκες ορισμένες από τις πολιτικές 
υποθέσεις να εκδικάζονται στο γραφείο των δικαστών, 
προκειμένου να αποφεύγεται η αναβολή εκδίκασής τους 
για άλλη ημέρα. Η εκδίκαση των πολιτικών και ποινικών 
υποθέσεων στις μεταβατικές έδρες του Πρωτοδικείου θα 
πραγματοποιείται στα χρησιμοποιούμενα από τα κατά τό¬ 
πους Ειρηνοδικεία δικαστικά καταστήματα. 

Ποινικές και πολιτικές υποθέσεις δεν θαπροσδιορίζονται 
για εκδίκαση στο διάστημα α) από 22 Δεκεμβρίου κάθε 
χρόνου μέχρι τις 7 Ιανουάριου του επόμενου χρόνου και 
β)από το Σάββατο του Λαζάρου μέχρι και την Κυριακή του 
Θωμά. Στα παραπάνω διαστήματα μπορούν μόνο να εκδι- 
κάζονται τα αυτόφωρα αδικήματα και επείγουσες υποθέ¬ 
σεις λήψης ασφαλιστικών μέτρων. 

Το είδος και ο αριθμός των υποθέσεων που θα εκδικάζο- 
νται στα τμήματα των δικαστικών διακοπών θα καθορίζεται 
με απόφαση της Ολομέλειας των Δικαστών του Πρωτοδι¬ 
κείου μετά από σχετική πρόταση της Εισαγγελέα Πρωτο¬ 
δικών με βάση όσα ορίζονται στις διατάξεις του άρθρου 27 
του ν. 1756/1988. 

Β. ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 

Διαχωρίζει τη Γραμματείατου Δικαστηρίου στα ακόλου¬ 
θα τμήματα : 

1) ΔΙΟΙΚΗΤΙΚΟ ΤΜΗΜΑ. Στο τμήμα αυτό θα υπηρετεί ο 
εκάστοτε προϊστάμενος της Γραμματείαςτου Πρωτοδικεί¬ 
ου Κω με αρμοδιότητες αυτές που ορίζονται από το άρθρο 
10παρ.3τουν. 1756/1988. 

2) ΠΟΛΙΤΙΚΟ ΤΜΗΜΑ. Στο τμήμα αυτό θα υπηρετούν τρεις 
δικαστικοί υπάλληλοι, ένας επιμελητής και μία δακτυλογρά- 
φος. Ένας από τους δικαστικούς υπαλλήλους θα ασκεί χρέη 


προϊσταμένου ενώ οι υπόλοιποι και ο επιμελητής εωσότου 
πληρωθεί η υπάρχουσα κενή θέση γραμματέα θα συμμετέ¬ 
χουν στις συνεδριάσεις του Πολυμελούς και Μονομελούς 
Πρωτοδικείου και θα ασχολούνται με την τήρηση και καθα- 
ρογραφή πρακτικών, την παραλαβή και καταχώρηση δικο¬ 
γράφων, τη χορήγηση αντιγράφων, την ενημέρωση των σχε¬ 
τικών βιβλίων και εναλλάξ θα διεκπεραιώνουν και την εργα¬ 
σία του γραφείου διεξαγωγών. Η δακτυλογράφος θα 
ασχολείται με την καθαρογραφή των αποφάσεων και των 
βουλευμάτων και ανάλογα με τις ανάγκες θα βοηθείται στο 
έργο της καιαπότουςλοιπούς υπαλλήλους. Ο επιμελητής θα 
διενεργεί επιπλέον τις σχετικές επιδόσεις και θα ασχολείται 
με την αποστολή και παραλαβή της αλληλογραφίας του 
Πρωτοδικείου από το ταχυδρομείο. 

3) ΠΟΙΝΙΚΟ ΤΜΗΜΑ: Στο τμήμα αυτό θα υπηρετούν πέντε 
υπάλληλοι από τους οποίους ο ένας θα ασκεί χρέη προϊστα¬ 
μένου, ένας θα ασχολείται αποκλειστικά μετά καθήκοντα του 
γραμματέα της Ανάκρισης και οι υπόλοιποι θα συμμετέχουν 
στις συνεδριάσειςτου Μικτού Ορκωτού Δικαστηρίου, του Τρι¬ 
μελούς και Μονομελούς Πλημμελειοδικείου και θα ασχολού¬ 
νται με την τήρηση πρακτικών, τη χορήγηση αποσπασμάτων, 
αντιγράφων ποινικών αποφάσεων, τη σύνταξη δελτίων ποινι¬ 
κού μητρώου, την παραλαβή των ενδίκων μέσων και την ενη¬ 
μέρωση των σχετικών βιβλίων. Επίσης στο ίδιο τμήμα θα υπη¬ 
ρετεί και ένας επιμελητής. 

Η σφραγίδα του Δικαστηρίου, που προβλέπεται από το 
άρθρο 21 του ν. 1756/1998 θα χρησιμοποιείται από α) τον 
Πρόεδρο που διευθύνει το Πρωτοδικείο ή το νόμιμο ανα¬ 
πληρωτή του, β) τον προϊστάμενο του τμήματος της Γραμ- 
ματείας του Δικαστηρίου και γ)τους αρμόδιους Γραμμα- 
τείας. Ηπεριαφήτωναποφάσεωντου Πρωτοδικείου με τον 
εκτελεστήριο τύπο, όπου τούτο προβλέπεται από το νόμο, 
θα γίνεται από τον Πρόεδρο που διευθύνει το Δικαστήριο 
και σε περίπτωση απουσίας ή κωλύματος τούτου από το 
νόμιμο αναπληρωτή του. 

Η Ολομέλεια των Δικαστών του Πρωτοδικείου θα συγκα- 
λείται σύμφωνα με όσα ορίζονται από το άρθρο 14 του ν. 
1756/1988. 

Ο κανονισμός της εσωτερικής υπηρεσίας του Δικαστηρί¬ 
ου και κάθε τροποποίησή του θα υπογράφεται από άλατα 
μέλη, που έλαβαν μέρος και το Γραμματέα. 

Κρίθηκε και αποφασίστηκε στην Κω στις 17 Ιανουάριου 2001 
και δημοσιεύτηκε την ίδια ημέρα, του ίδιου μήνα και έτους. 

Ο ΠΡΟΕΔΡΟΣ ΟΙ ΔΙΚΑΣΤΕΣ 

Σωτήριος Τσιμπέρης Δημήτριος Γ αβαλάς 

Ανδρέας Ντόκος 

Ο ΓΡΑΜΜΑΤΕΑΣ Πέτρος Πρέκας 

Μιχαήλ Γυαλίζης Ελένη Βαμβακά 

Ευτέρπη Κοτσίφη 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2001 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

-*- 

Αριθ.2101 (2) 

Σύσταση Δημοτικού Νομικού Προσώπου στο Δήμο Ξάνθης 
με την επωνυμία «ΟΡΓΑΝΙΣΜΟΣ ΑΘΛΗΣΗΣ ΔΗΜΟΥ 
ΞΑΝΘΗΣ» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 

(Δ.Κ.Κ.), (ΦΕΚΑ'231) Κωδικοποίηση σε ενιαίο κείμενο νό¬ 
μου με τίτλο «Δημοτικός και Κοινοτικός Κώδικας» των 
ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν. 

2. Την αριθμ.101/28-3-2001 απόφαση του Δημοτικού 
Συμβουλίου Ξάνθης περί «Συγχώνευσης των υφισταμένων 
δημοτικών νομικών προσώπων: 1) «Εθνικό Αθλητικό Κέ¬ 
ντρο Ξάνθης» και 2) «Αθλητικός Οργανισμός Δήμου Ξάν¬ 
θης», σε ενιαίο δημοτικό νομικό πρόσωπο δημοσίου δικαί¬ 
ου, με την επωνυμία: « ΟΡΓΑΝΙΣΜΟΣ ΑΘΛΗΣΗΣ ΔΗΜΟΥ 
ΞΑΝΘΗΣ» και έδρα το Δήμο Ξάνθης. 

3. Το Π.Δ. 353/1984 (ΦΕΚ 121 Α') «Ίδρυση Εθνικού Αθλη¬ 
τικού Κέντρου και κατάργηση του Εθνικού Σταδίου Ξάνθης 
και Εθνικού Κολυμβητηρίου Ξάνθης» 

4. Την αριθ.Ε.10184/1993 απόφαση του Νομάρχη Ξάν¬ 
θης (ΦΕΚ 953/1993 τ.β') Σύσταση νομικού προσώπου στο 
Δήμο Ξάνθης με την επωνυμία «Αθλητικός Οργανισμός Δή¬ 
μου Ξάνθης». 

5. Τις διατάξεις του άρθρου 14 του Ν.2880/30-1-2001 
(φεκ.9/2001 τ.Α) καιτη σχετική εγκύκλιοτου υπουργείου εκ 
των οποίων προκύπτει ότι τα νομικά πρόσωπα των αθλητι¬ 
κών χώρων τα οποία έχουν χαρακτηριστεί με την 
αριθ.ΣΤ.ΟΓΚ. 19750/7-9-1998 κοινή απόφαση των υπουρ¬ 
γών Εσωτερικών, Οικονομικών και Πολιτισμού, ως δημοτι¬ 
κής σημασίας υπάγονται στην εποπτεία των δήμων, και 
εφεξής λειτουργούν ως δημοτικά νομικά πρόσωπα δημο¬ 
σίου δικαίου διεπόμενα από το άρθρο 203 του Π.Δ.410/95 
Δ.Κ.Κ. και των οποίων οι συστατικές πράξεις θα πρέπει να 
προσαρμοσθούν αναλόγως σύμφωνα με τις παραγρ. 1 και 
6 του άρθρου 203. 

6. Τις διατάξεις του Ν. 2503/97 (Διοίκηση, οργάνωση στε- 
λέχωση της περιφέρειας, ρύθμιση θεμάτων για την Τ.Α. και 
άλλες διατάξεις), αποφασίζουμε: 

Εγκρίνουμε την ανωτέρω απόφαση 101/28-3-2001 του 
Δημοτικού Συμβουλίου Ξάνθης με την οποία συγχωνεύει 
τα υφιστάμενα δημοτικά νομικά πρόσωπα: 

1) « Εθνικό Αθλητικό Κέντρο Ξάνθης « (Π.Δ. 353/1984, 
ΦΕΚ 121 τ.Α') και 

2) « Αθλητικός Οργανισμός Δήμου Ξάνθης» (Απόφαση 
Νομάρχη Ξάνθης αριθ.Ε. 10184/1993, ΦΕΚ953τ.Β’), σε ενι¬ 
αίο δημοτικό νομικό πρόσωπο δημοσίου δικαίου , με την 
επωνυμία: 

«ΟΡΓΑΝΙΣΜΟΣ ΑΘΛΗΣΗΣ ΔΗΜΟΥ ΞΑΝΘΗΣ» και έδρα 
το Δήμο Ξάνθης. 

Καταργεί τα συγχωνευόμενα ως άνω Νομικά Πρόσωπα: 

1) « Εθνικό Αθλητικό Κέντρο Ξάνθης» 

2) « Αθλητικός Οργανισμός Δήμου Ξάνθης» στων οποίων 
τα δικαιώματα και τις υποχρεώσεις υπεισέρχεται το νέο 
Νομικό Πρόσωπο, το οποίο θα λειτουργεί ως δημοτικό Ν. 
Π.Δ.Δ. του άρθρου 203 του Π.Δ.410/95 και με τους εξής 
όρους και κανόνες: Σκοποί του Νομικού Προσώπου είναι: 

Άρθρο 1 
Σκοποί 

α) Η δημιουργία και η λειτουργία αθλητικών κέντρων και 
γυμναστηρίων χώρων αθλοπαιδιών και γυμναστικής, ώστε 
να καλύπτονται οι αυξημένες ανάγκες για άθληση των δη¬ 
μοτών και ιδίως των νέων. 

β) Η ανάπτυξη συνολικού αθλητισμού, για να καλυφθούν 
οι ανάγκες κατά ηλικία ενδιαφέροντα κ.λ.π. Η καλλιέργεια 
φιλάθλου συναγωνιστικού πνεύματος, μακριά από φανατι¬ 
σμούς , ανταγωνισμούς και κερδοσκοπικούς στόχους και 
γενικά ότι έχει σχέση με την ανάπτυξη του αθλητισμού. 


Άρθρο 2 

Διοίκηση 

Το Νομικό Πρόσωπο διοικείται από (7) επταμελέςΔιοικη¬ 
τικό Συμβούλιο αποτελούμενο από το Δήμαρχο ή άλλο Δη¬ 
μοτικό σύμβουλο ως Πρόεδρο, από (4) Δημοτικούς Συμ¬ 
βούλους και από (2) δημότες κατοίκους Ξάνθης που έχουν 
σχέση με τον σκοπό του Νομικού Προσώπου. 

Αντιστοίχως ορίζονται και τα αναπληρωματικά μέλη. 

Το Δημοτικό Συμβούλιο με απόφαση του ορίζει: τον Πρό¬ 
εδρο, τον Αντιπρόεδρο και τα μέλη του. 

Η θητεία των μελών του Διοικητικού Συμβουλίου ακο¬ 
λουθεί την θητεία των μελών του Δημοτικού Συμβουλίου. 

Άρθρο 3 
Πόροι 

Πόροι του Νομικού προσώπου. 

α) η ετήσια επιχορήγηση του Δήμου. 

β) οι θεσμοθετημένες πιστώσεις του άρθρου 25 του 
Ν.1828/1989 και της Γενικής Γραμματείας Αθλητισμού του 
Υπουργείου Πολιτισμού. 

γ) κάθε είδους συνδρομή , εισφορές δωρεές , κληρονο¬ 
μιές και κληροδοσίες. 

δ) πρόσοδοι από την ίδια αυτού περιουσία και οι εισπρά¬ 
ξεις από αντίτιμο υπηρεσιών που παρέχει το Νομικό Πρό¬ 
σωπο. 

ε) κάθε άλλη νόμιμη πρόσοδο που μπορεί να επιβληθεί με 
απόφαση του Διοικητικού Συμβουλίου. 

Άρθρο 4 
Περιουσία 

Περιουσία του Νομικού Προσώπου θα αποτελέσουν 
όλες οι αθλητικές εγκαταστάσεις του Δημοσίου που χρη¬ 
σιμοποιούσε το ΕΑΚ και τα ακίνητα και λοιπά περιουσιακά 
στοιχεία που αναφέρονται στην υπ’αριθ.Ε.10184/9-11-93 
απόφαση της Νομαρχίας Ξάνθης (ΦΕΚ 953/93 Τ.Β’) και οι 
παρακάτω αθλητικοί χώροι: 

1. Κλειστό Αθλητικό Κέντρο Νεάπολης « Αλέξανδρος 
Μπαλτατζής» 

2. Κλειστό Αθλητικό Κέντρο Ξάνθης «Φίλιππος Αμοιρί- 
δης» 

3. Κλειστή Αίθουσα ενόργανης γυμναστικής «Ανάξαρ- 
χος» στην περιοχή πετρελαιαποθηκών. 

4. Πρώην κοινοτικό γήπεδο ποδοσφαίρου Κιμμερίων. 

5. Πρώην κοινοτικό γήπεδο ποδοσφαίρου Λεύκης. 

6. Πρώην κοινοτικό γήπεδο ποδοσφαίρου Ευμοίρου. 

7. Γήπεδο ποδοσφαίρου στην περιοχή Σφαγείων Δήμου 
Ξάνθης (πετρελαιαποθήκες) (ΑΠΟΞ). 

Άρθρο 5 
Εκπροσώπηση 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από τον 
Αντιπρόεδρο. 

Άρθρο 6 

Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ξάνθης 
ύψους 100.000.000 δραχμών για το τρέχον οικονομικό 
έτος και 100.000.000 δραχμές για καθένα από τα επόμενα 

έτη και θα βαρύνει τον Κ.Α. 211.9 με τίτλο «Λοιπές υποχρε¬ 
ωτικές πληρωμές για μεταβιβάσεις σε τρίτους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 24 Απριλίου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

- ♦ - 

(3) 

Χορήγηση άδειας άσκησης επαγγέλματος Κοινωνικού 
Λειτουργού στην Στέφα Μαρία. 

Η ΝΟΜΑΡΧΗΣ ΑΘΗΝΩΝ 

Με τη 1208/27.4.2001 απόφαση Νομάρχου Αθηνών χο¬ 
ρηγείται άδεια άσκησης επαγγέλματος Κοινωνικού Λει¬ 
τουργού στην Στέφα Μαρία του Φωτίου. 

Η Νομάρχης 
ΕΛΕΝΗ ΜΠΕΣΜΠΕΑ 

- ♦ - 

(4) 

Χορήγηση άδειας άσκησης επαγγέλματος Κοινωνικού 
Λειτουργού στην Ουρανία Νταπιάπη του Κων/νου. 

Ο ΝΟΜΑΡΧΗΣ ΕΒΡΟΥ 

Με τη 1576/2001 απόφαση του Νομάρχη Έβρου έχει χο¬ 
ρηγηθεί στην Ουρανία Νταπιάπη του Κων/νου, άδεια άσκη¬ 
σης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Διευθυντής 
ΜΙΧΑΗΛ ΚΟΓΙΟΜΤΖΗΣ 

- ♦ - 

(5) 

Χορήγηση άδειας άσκησης επαγγέλματος Κοινωνικού 
Λειτουργού στην Μίσιου Μαρία του Στεφάνου. 

Ο ΝΟΜΑΡΧΗΣ ΦΛΩΡΙΝΑΣ 

Με τη 3036/8.5.2001 απόφαση του Νομάρχη Φλώρινας 
έχει χορηγηθεί στην Μίσιου Μαρία του Στεφάνου, άδεια 
ασκήσεως επαγγέλματος Κοινωνικού Λειτουργού. 

Με εντολή Νομάρχη 
Ο Υπεύθυνος Διεύθυνσης 
ΓΕΩΡΓΙΟΣ ΛΙΑΣΟΠΟΥΛΟΣ 

- ♦ - 

(δ) 

Τροποποίηση της απόφασης της 48ης/25.7.2000 συνε¬ 
δρίασης του Δ.Σ. της Εταιρείας Εκκαθάρισης Συναλ¬ 
λαγών Επί Παραγώγων Α.Ε. (Ε.Τ.Ε.Σ.Ε.Π.) (Φ.Ε.Κ. Β' 
960/31.7.2000), όπως ισχύει. 

Η ΕΤΑΙΡΙΑ ΕΚΚΑΘΑΡΙΣΗΣ ΣΥΝΑΛΛΑΓΩΝ 
ΕΠΙ ΠΑΡΑΓΩΓΩΝ Α.Ε. 

(Συνεδρίαση 59/15.5.2001, θέμα 2ο) 

Αφού έλαβε υπόψη: 

Τις διατάξεις: 

1. του άρθρου 31 παρ. 4 του ν. 2533/1997 (ΦΕΚ Α' 
228/11.11.1997), όπως ισχύει, 

2. του άρθρου 29α του ν. 1558/85 (ΦΕΚ Α' 137), όπως 


προστέθηκε με το άρθρο 27 ν. 2081/1992 (ΦΕΚ Α' 152), 
αποφασίζει ομόφωνα: 

Άρθρο 1 

1. Προστίθεται νέο εδάφιο μετά το με τίτλο «Αγοραστής 
ως προς ΣΜΕ» εδάφιο του άρθρου 1 της απόφασης της 
48ης/25.7.2000 συνεδρίασης του Δ.Σ. της ΕΤ.Ε.Σ.Ε.Π. 
(ΦΕΚ Β' 960), όπως ισχύει, ως εξής: 

«Αγοραστής στη σύμβαση αγοράς μετοχών με σύμφωνο 
επαναπώλησης: Αυτός που αγοράζει και αποκτά κατά κυ¬ 
ριότητα απάτην ΕΤ.Ε.Σ.Ε.Π. υποκείμενες μετοχές με υπο¬ 
χρέωση επαναπώλησής τους, λόγω άσκησης του δικαιώ¬ 
ματος του επαναπώλησης ή του δικαιώματος επαναγοράς 
της ΕΤ.Ε.Σ.Ε.Π. ή λόγω λήξης του συμβολαίου, σύμφωνα 
με τις διατάξεις της παρούσας απόφασης και τα ειδικότε¬ 
ρα χαρακτηριστικά του προϊόντος.» 

2. Προστίθεται νέο εδάφιο μετά το με τίτλο «Δικαίωμα 
προαίρεσης ευρωπαϊκού τύπου» εδάφιο του άρθρου 1 της 
απόφασης της 48ης/25.7.2000 συνεδρίασης του Δ.Σ. της 
ΕΤ.Ε.Σ.Ε.Π. (ΦΕΚ Β' 960), όπως ισχύει, ως εξής: 

«Δικαίωμα επαναγοράς ή επαναπώλησης: Δικαίωμα των 
παραγγελέων και της ΕΤ.Ε.Σ.Ε.Π. για επαναγορά ή επανα- 
πώληση υποκείμενων μετοχών στις συμβάσεις πώλησης 
με σύμφωνο επαναγοράς και αγοράς με σύμφωνο επανα¬ 
πώλησης.» 

3. Προστίθεται νέο εδάφιο μετά το με τίτλο «Πωλητής ως 
προς ΣΜΕ» εδάφιο του άρθρου 1 της απόφασης της 
48ης/25.7.2000 συνεδρίασης του Δ.Σ. της ΕΤ.Ε.Σ.Ε.Π. 
(ΦΕΚ Β? 960), όπως ισχύει, ως εξής: 

«Πωλητής στη σύμβαση πώλησης μετοχών με σύμφωνο 
επαναγοράς: Αυτός που πωλεί και μεταβιβάζει κατά κυριό¬ 
τητα στην ΕΤ.Ε.Σ.Ε.Π. υποκείμενες μετοχές με υποχρέωση 
επαναγοράς τους, λόγω άσκησης του δικαιώματος του 
επαναγοράς ή του δικαιώματος επαναπώλησης της 
ΕΤ.Ε.Σ.Ε.Π. ή λόγω λήξηςτου συμβολαίου σύμφωνα με τις 
διατάξεις της παρούσας απόφασης και τα ειδικότερα χα¬ 
ρακτηριστικά του προϊόντος.» 

4. Προστίθενται νέα εδάφια μετά το με τίτλο «ΣΜΕ (Συμ¬ 
βόλαιο Μελλοντικής Εκπλήρωσης)» εδάφιο του άρθρου 1 
της απόφασης της 48ης/25.7.2000 συνεδρίασης του Δ.Σ. 
της ΕΤ.Ε.Σ.Ε.Π. (ΦΕΚ Β' 960), όπως ισχύει, ως εξής: 

«Σύμβαση αγοράς μετοχών με σύμφωνο επαναπώλησης 
εντός κύκλου (5ίοοΙ< ΓθνθΓεθ Γθρο): Σύμβαση μεταξύ πα- 
ραγγελέα και της ΕΤ.Ε.Σ.Ε.Π., με την οποία ο παραγγελέ- 
ας αγοράζει και αποκτά κατά κυριότητα από την 
ΕΤ.Ε.Σ.Ε.Π. υποκείμενες μετοχές, τις οποίες υποχρεούται 
να επαναπωλήσει στην ΕΤ.Ε.Σ.Ε.Π., λόγω άσκησης του δι¬ 
καιώματος του επαναπώλησης ή του δικαιώματος επανα¬ 
γοράς της ΕΤ.Ε.Σ.Ε.Π. ή λόγω λήξηςτου συμβολαίου, ένα¬ 
ντι τιμήματος αγοράς που πιστώνεται άτοκα μέχριτηνημέ- 
ρα της άσκησης του σχετικού δικαιώματος ή της λήξης του 
συμβολαίου και τιμήματος επαναπώλησης, τα οποία και 
καθορίζονται την ημέρα κατάρτισης της σύμβασης, σύμ¬ 
φωνα με τις διατάξεις της παρούσας απόφασης και τα ει¬ 
δικότερα χαρακτηριστικά του προϊόντος. 

Σύμβαση πώλησης μετοχών με σύμφωνο επαναγοράς 
εντός κύκλου (ε1οοΙ< Γθρο): Σύμβαση μεταξύ παραγγελέα 
και της ΕΤ.Ε.Σ.Ε.Π., με την οποία ο παραγγελέας πωλεί και 
μεταβιβάζει κατά κυριότητα στην ΕΤ.Ε.Σ.Ε.Π. υποκείμενες 
αξίες, τις οποίες υποχρεούται να επαναγοράσει από την 
ΕΤ.Ε.Σ.Ε.Π., λόγω άσκησηςτου δικαιώματος του επαναγο¬ 
ράς ή του δικαιώματος επαναπώλησης της ΕΤ.Ε.Σ.Ε.Π. ή 
λόγω λήξης του συμβολαίου, έναντι τιμήματος πώλησης 
που πιστώνεται άτοκα μέχρι την ημέρα της άσκησης του 

σχετικού δικαιώματος ή της λήξης του συμβολαίου και τι¬ 
μήματος επαναγοράς που καθορίζεται την ημέρα της 
άσκησης του σχετικού δικαιώματος ή της λήξης του συμ¬ 
βολαίου, σύμφωνα με τις διατάξεις της παρούσας απόφα¬ 
σης και τα ειδικότερα χαρακτηριστικά του προϊόντος.» 

Άρθρο 2 

Η παράγραφος 6 του άρθρου 22 της απόφασης της 
48ης/25.7.2000 συνεδρίασης του Δ.Σ. της ΕΤ.Ε.Σ.Ε.Π. 
(ΦΕΚ Β' 960), όπως ισχύει, αντικαθίσταται ως εξής: 

«6. Ειδικότερα η εκτέλεση υποχρεώσεων παράδοσης με¬ 
τοχών που προκύπτουν από την εκκαθάριση των συναλλα¬ 
γών πώλησης μετοχών με σύμφωνο επαναγοράς και αγο¬ 
ράς με σύμφωνο επαναπώλησης εντός κύκλου διενεργεί- 
ται ως εξής: 

α) Το Μέλος της ΕΤ.Ε.Σ.Ε.Π. που διαχειρίζεται το Λογα¬ 
ριασμό Χειριστή της Μερίδας Επενδυτή του υπόχρεου 
προς παράδοση παραγγελέα οφείλει είτε να προσδιορίσει 
μέσω του παραπάνω Λογαριασμού του τις προς παράδοση 
μετοχές ως «διαθέσιμες υπέρ ΕΤ.Ε.Σ.Ε.Π.», οπότε η 
ΕΤ.Ε.Σ.Ε.Π. αναλαμβάνει τις μετοχές αυτές απευθείας από 
το Λογαριασμό αυτό, είτε να τις μεταφέρει απευθείας από 
τον παραπάνω Λογαριασμό του σε Λογαριασμό Μερίδας 
της ΕΤ.Ε.Σ.Ε.Π.. 

β) Η ΕΤ.Ε.Σ.Ε.Π. μεταφέρει τις προς παράδοση μετοχές 
στο Λογαριασμό Χειριστή της Μερίδας Επενδυτή του δικαι¬ 
ούχου προς παραλαβή παραγγελέα που διαχειρίζεται το 
Μέλος της ΕΤ.Ε.Σ.ΕΠ.. Μετοχές που παραδίδονται από την 
ΕΤ.Ε.Σ.Ε.Π. σε εκτέλεση σχετικής υποχρέωσής της που 
προκύπτει από την κατάρτιση σύμβασης αγοράς με σύμφω¬ 
νο επαναπώλησης προσδιορίζονται στη Μερίδα Επενδυτή 
του δικαιούχου παραγγελέα ως «διαθέσιμες από Γθρο». 

γ) Για τη συνολική παρακολούθηση απάτην ΕΤ.Ε.Σ.Ε.Π. 
των ανοικτών θέσεων που προκύπτουν από τις παραπάνω 
πωλήσεις μετοχών με σύμφωνο επαναγοράς και αγορές 
μετοχών με σύμφωνο επαναπώλησης ανά παραγγελέα μέ¬ 
σω του αντίστοιχου κωδικού εκκαθάρισης, η ΕΤ.Ε.Σ.Ε.Π. 
λαμβάνει υπόψη της τα πληροφοριακά υπόλοιπα «προσ- 
δοκώμενες αξίες» και «οφειλόμενες αξίες» που τηρούνται 
στο Κ.Α.Α. στους σχετικούς Λογαριασμούς των παραγγε- 
λέων και προσδιορίζουν την ανοικτή θέση του παραγγελέα 
για επαναγορά απάτην ΕΤ.Ε.Σ.Ε.Π. ή επαναπώληση στην 
ΕΤ.Ε.Σ.Ε.Π., αντίστοιχα, των υποκείμενων μετοχών. 

Μεταφορές μετοχών σε εκτέλεση των παραπάνω υπο¬ 
χρεώσεων παράδοσης διενεργούνται μέσω του Σ.Α.Τ. του 
Κ.Α.Α. σύμφωνα με τις οικείες διατάξειςτης απόφασηςτης 
9820/154ης/16-3-1999 συνεδρίασης του Δ.Σ. της Επιτρο¬ 
πής Κεφαλαιαγοράς «Κανονισμός Εκκαθάρισης Χρηματι¬ 
στηριακών Συναλλαγών και Λειτουργίας του Συστήματος 
Άϋλων Τίτλων» (ΦΕΚ Β' 900), όπως ισχύει.». 

Άρθρο 3 

Η παράγραφος 2 του άρθρου 23 της απόφασης της 
48ης/25.7.2000 συνεδρίασης του Δ.Σ. της ΕΤ.Ε.Σ.Ε.Π. 
(ΦΕΚ Β' 960), όπως ισχύει, αντικαθίσταται ως εξής: 

«2. Η ΕΤ.Ε.Σ.Ε.Π. θα προβαίνει στις εν λόγω αναπροσαρ¬ 
μογές σύμφωνα με τις μεθόδους αναπροσαρμογής που 
προβλέπονται στα ειδικότερα χαρακτηριστικά του προϊό¬ 
ντος.» 

Άρθρο 4 

Η παράγραφος 3 του άρθρου 30 της απόφασης της 
48ης/25.7.2000 συνεδρίασης του Δ.Σ. της ΕΤ.Ε.Σ.Ε.Π. 
(ΦΕΚ Β' 960), όπως ισχύει, αναριθμείται σε παράγραφο 4 
και προστίθεται νέα παράγραφος 3 ως εξής: 


«3. Ειδικότερα σε περίπτωση υπερημερίας του παραγγε- 
λέα που αφορά την παράδοση στην ΕΤ.Ε.Σ.Ε.Π. των υπο¬ 
κείμενων αξιών, η ΕΤ.Ε.Σ.Ε.Π., αμέσως μόλις διαπιστώσει 
την υπερημερία, κατά τον έλεγχο που διενεργεί σύμφωνα 
με την περίπτωση β της παραγράφου 1 του παρόντος άρ¬ 
θρου, λαμβάνει τα μέτραπου ορίζονται στις περιπτώσεις α, 
β, γ και ε της παραγράφου 2 του παρόντος άρθρου και επι¬ 
πλέον: 

α. Σε περίπτωση που το Μέλος της ΕΤ.Ε.Σ.Ε.Π. που εκ¬ 
προσωπεί τον υπερήμερο παραγγελέα στην εκκαθάριση 
της συναλλαγής δηλώσει προς την ΕΤ.Ε.Σ.Ε.Π. το αργό¬ 
τερο μέχρι την έναρξη της συνεδρίασης την πρόθεσή του 
για κάλυψη της σχετικής υποχρέωσης προς παράδοση 
και ταυτόχρονα προσδιορίσει τον Λογαριασμό Χειριστή 
της Μερίδας του στο Σ.Α.Τ. του Κ.Α.Α., από τον οποίο θα 
διενεργηθεί η μεταφορά αξιών, η ΕΤ.Ε.Σ.Ε.Π. αίρει την 
υπερημερία αμέσως μόλις παραλάβει τις οφειλόμενες 
αξίες. 

β. Σε περίπτωση μη άρσης της υπερημερίας σύμφωνα με 
την περίπτωση α της παρούσας παραγράφου, η 
ΕΤ.Ε.Σ.Ε.Π. λαμβάνει τα μέτραπου προβλέπονται στις πε¬ 
ριπτώσεις στ, ζ και ε της παραγράφου 2 του παρόντος άρ¬ 
θρου το αργότερο τριάντα (30) λεπτά μετά την έναρξη της 
αυτής συνεδρίασης.» 

Άρθρο 5 

Το άρθρο 40 της απόφασης της 48ης/25.7.2000 συνε¬ 
δρίασης του Δ.Σ. της ΕΤ.Ε.Σ.Ε.Π. (ΦΕΚΒ' 960), όπως ισχύ¬ 
ει, αντικαθίσταται ως εξής: 

«Άρθρο 40 

Σύμβαση πώλησης μετοχών με σύμφωνο επαναγοράς 
(δΙοοΚ Γθρο) 

Με την εντός κύκλου κατάρτιση σύμβασης πώλησης με¬ 
τοχών με σύμφωνο επαναγοράς (5ΐοοί< Γθρο) προκύπτουν 
γιατονπωλητή καιτην ΕΤ.Ε.Σ.Ε.Π. οιεξής υποχρεώσεις και 
αντίστοιχα δικαιώματα: 

1. Ο πωλητής πωλεί και μεταβιβάζει στην ΕΤ.Ε.Σ.Ε.Π. την 
κυριότητα των υποκείμενων μετοχών. 

2. Το τίμημα πώλησης που οφείλει η ΕΤ.Ε.Σ.Ε.Π. στονπω- 
λητή, πιστώνεται άτοκα μέχρι την ημέρα άσκησης του δι¬ 
καιώματος επαναγοράς ή επαναπώλησης ή λήξης του συμ¬ 
βολαίου. Ως τίμημα πώλησης ορίζεται το ποσό των εκατό 
(100) ευρώ ανά μετοχή, μειωμένο κατά την ημερήσια τιμή 
συναλλαγής της ημέρας κατάρτισης της σύμβασης, όπως 
η τιμή αυτή ορίζεται στα ειδικότερα χαρακτηριστικά του 
προϊόντος και ανακοινώνεται από το Χ.Π.Α. και την 
ΕΤ.Ε.Σ.Ε.Π. καθημερινά με την έναρξη της συνεδρίασης 
του προϊόντος. 

3. Ο πωλητής δικαιούται οποτεδήποτε να ασκήσει έναντι 
της ΕΤ.Ε.Σ.Ε.Π. το δικαίωμά του για επαναγορά των υπο¬ 
κείμενων μετοχών. Η άσκηση του δικαιώματος επαναγο¬ 
ράς γίνεται μέσω του Μέλος του Χ.Π.Α. που κατήρτισε τη 
συναλλαγή για λογαριασμό του πωλητή με σχετική δήλω¬ 
σή του που διαβιβάζει στο σύστημα προς την ΕΤ.Ε.Σ.Ε.Π. 
το αργότερο μία ώρα πριν τη λήξη της συνεδρίασης του 
προϊόντος και είναι ελεύθερα ανακλητή μέχρι και μισή ώρα 
μετά τη λήξη της αυτής συνεδρίασης. 

4. Η ΕΤ.Ε.Σ.Ε.Π. δικαιούται οποτεδήποτε να ασκήσει ένα¬ 
ντι του πωλητή το δικαίωμά της για επαναπώληση των υπο¬ 
κείμενων μετοχών. Η άσκηση του δικαιώματος επαναπώ¬ 
λησης γίνεται προς το Μέλος της ΕΤ.Ε.Σ.Ε.Π., που διαχει¬ 
ρίζεται τον αντίστοιχο κωδικό εκκαθάρισης του πωλητή, με 
σχετική δήλωσή της που διαβιβάζει στο σύστημα το αργό¬ 
τερο μία ώρα πριν τη λήξη της συνεδρίασης του προϊόντος 

και είναι ελεύθερα ανακλητή μέχρι και μισή ώρα μετάτη λή¬ 
ξη της αυτής συνεδρίασης. Η ΕΤ.Ε.Σ.Ε.Π. ασκεί υποχρεω¬ 
τικά το δικαίωμα επαναπώλησης την τελευταία εργάσιμη 
ημέρα του Ιουνίου για συμβάσεις που καταρτίστηκαν κατά 
το προηγούμενο ημερολογιακό έτος. 

5. Η άσκηση του δικαιώματος επαναγοράς ή επαναπώ¬ 
λησης αποσβένει το αντίστοιχο δικαίωμα του αντισυμβαλ¬ 
λομένου και επιφέρει τη λήξη του συμβολαίου. 

6. Ο πωλητής υποχρεούται να επαναγοράσει από την 
ΕΤ.Ε.Σ.Ε.Π., εφόσον ασκηθεί το δικαίωμα επαναπώλησης ή 
επαναγοράς ή κατά τη λήξη του συμβολαίου, τις υποκείμε¬ 
νες μετοχές ή ισοδύναμες προς αυτές αξίες, σε περίπτωση 
μεταβολής των χαρακτηριστικών των υποκείμενων μετο¬ 
χών λόγω εταιρικών πράξεων ή άλλων γεγονότων που συ¬ 
νεπάγονται τέτοια μεταβολή. Ο υπολογισμός των αξιών αυ¬ 
τών και η αναπροσαρμογή των εκατέρωθεν δικαιωμάτων 
και υποχρεώσεων που προκύπτουν από τη συναλλαγή διε- 
νεργείται σύμφωνα με τις μεθόδους αναπροσαρμογής που 
ορίζονται στα ειδικότερα χαρακτηριστικά του προϊόντος 
και σύμφωνα με τις διατάξεις της παρούσας απόφασης. 

7. Το τίμημα επαναγοράς που οφείλει ο πωλητής στην 
ΕΤ.Ε.Σ.Ε.Π. λόγω άσκησης του δικαιώματος επαναπώλη¬ 
σης ή επαναγοράς ή λόγω λήξης του συμβολαίου, καθορί¬ 
ζεται την ημέρα άσκησης του σχετικού δικαιώματος ή λή¬ 
ξης του συμβολαίου. Ως τίμημα επαναγοράς ορίζεται το 
ποσό των εκατό (100) ευρώ ανά μετοχή, μειωμένο κατά την 
ημερήσια τιμή συναλλαγής της ημέρας άσκησης του σχε¬ 
τικού δικαιώματος ή λήξης του συμβολαίου. 

8. Οι συμβάσεις πώλησης μετοχών με σύμφωνο επανα¬ 
γοράς λήγουν την τελευταία εργάσιμη ημέρα κάθε ημερο¬ 
λογιακού μήνα και ανανεώνονται αυτοδίκαια κατά την ημέ¬ 
ρα λήξης με συμβάσεις της ίδιας σειράς και με τίμημα πώ¬ 
λησης ίσο με ενενήντα εννιά (99) ευρώ ανά μετοχή. 

9. Οι απαιτήσεις για πληρωμή του τιμήματος πώλησης 
και του τιμήματος επαναγοράς που προκύπτουν από την 
άσκηση δικαιώματος επαναγοράς ή επαναπώλησης ή λή¬ 
ξης του συμβολαίου και οι απαιτήσεις για παραλαβή και πα¬ 
ράδοση υποκείμενων μετοχών που προκύπτουν από την 
αυτοδίκαιη λήξη και ανανέωση του συμβολαίου, συμψηφί¬ 
ζονται ανά κωδικό εκκαθάρισης την ημέρα άσκησης του 
σχετικού δικαιώματος ή λήξης του συμβολαίου.» 

Άρθρο 6 

Το άρθρο 41 της απόφασης της 48ης/25.7.2000 συνε¬ 
δρίασης του Δ.Σ. της ΕΤ.Ε.Σ.Ε.Π. (ΦΕΚΒ' 960), όπως ισχύ¬ 
ει, αντικαθίσταται ως εξής: 

«Άρθρο 41 

Σύμβαση αγοράς μετοχών με σύμφωνο επαναπώλησης 
(5ίθθΙ< ΓθνθΓδθ Γθρο). 

Με την εντός κύκλου κατάρτιση σύμβασης αγοράς μετο¬ 
χών με σύμφωνο επαναπώλησης (είοοΚ ΓθνθΓδθ Γθρο) προ¬ 
κύπτουν για τον αγοραστή και την ΕΤ.Ε.Σ.Ε.Π. οι εξής υπο¬ 
χρεώσεις και αντίστοιχα δικαιώματα: 

1. Ο αγοραστής αγοράζει και αποκτά κατά κυριότητα 
απάτην ΕΤ.Ε.Σ.Ε.Π. τις υποκείμενες μετοχές. 

2. Το τίμημα αγοράς που οφείλει ο αγοραστής στην 
ΕΤ.Ε.Σ.Ε.Π., πιστώνεται άτοκα μέχρι την ημέρα άσκησης 
του δικαιώματος επαναπώλησης ή επαναγοράς ή λήξης 
του συμβολαίου. Ως τίμημα αγοράς ορίζεται η χρηματι¬ 
στηριακή τιμή κλεισίματος των υποκείμενων μετοχών κατά 
την προηγούμενη εργάσιμη ημέρα της ημέρας κατάρτισης 
της σύμβασης. 

3. Ο αγοραστής δικαιούται οποτεδήποτε να ασκήσει ένα¬ 
ντι της ΕΤ.Ε.Σ.Ε.Π. το δικαίωμά του για επαναπώληση των 


υποκείμενων μετοχών. Η άσκηση του δικαιώματος επανα¬ 
πώλησης γίνεται μέσω του Μέλοςτου Χ.Π.Α. που κατήρτισε 
τη συναλλαγή για λογαριασμό του αγοραστή με σχετική δή¬ 
λωσή του που διαβιβάζει στο σύστημα προς την ΕΤ.Ε.Σ.Ε.Π. 
μέχρι και μισή ώρα μετά τη λήξη της συνεδρίασης του προϊ¬ 
όντος και είναι ελεύθερα ανακλητή μέχρι την ώρα αυτή. 

4. Η ΕΤ.Ε.Σ.Ε.Π. δικαιούται οποτεδήποτε να ασκήσει ένα¬ 
ντι του πωλητή το δικαίωμά της για επαναγορά των υπο¬ 
κείμενων μετοχών. Η άσκηση του δικαιώματος επαναγο¬ 
ράς γίνεται προς το Μέλος της ΕΤ.Ε.Σ.Ε.Π., που διαχειρί¬ 
ζεται τον αντίστοιχο κωδικό εκκαθάρισης του πωλητή, με 
σχετική δήλωσή της που διαβιβάζει στο σύστημα μέχρι και 
μισή ώρα μετάτη λήξη της συνεδρίασης του προϊόντος και 
είναι ελεύθερα ανακλητή μέχρι την ώρα αυτή. Η 
ΕΤ.Ε.Σ.Ε.Π. ασκεί υποχρεωτικά το δικαίωμα επαναγοράς 
την τελευταία εργάσιμη ημέρα του έκτου μήνα από την 
ημέρα κατάρτισης της σύμβασης. 

5. Η άσκηση του δικαιώματος επαναπώλησης ή επανα¬ 
γοράς αποσβένει το αντίστοιχο δικαίωμα του αντισυμβαλ¬ 
λομένου και επιφέρει τη λήξη του συμβολαίου. 

6. Ο αγοραστής υποχρεούται να επαναπωλήσει στην 
ΕΤ. Ε.Σ. Ε. Π., εφόσον ασκηθεί το δικαίωμα επαναπώλησης ή 
επαναγοράς ή κατά τη λήξη του συμβολαίου, τις υποκείμε¬ 
νες μετοχές ή ισοδύναμες προς αυτές αξίες, σε περίπτωση 
μεταβολής των χαρακτηριστικών των υποκείμενων μετο¬ 
χών λόγω εταιρικών πράξεων ή άλλων γεγονότων που συ¬ 
νεπάγονται τέτοια μεταβολή. Ο υπολογισμός των αξιών αυ¬ 
τών και η αναπροσαρμογή των εκατέρωθεν δικαιωμάτων 
και υποχρεώσεων που προκύπτουν από τη συναλλαγή διε- 
νεργείται σύμφωνα με τις μεθόδους αναπροσαρμογής που 
ορίζονται στα ειδικότερα χαρακτηριστικά του προϊόντος 
και σύμφωνα με τις διατάξεις της παρούσας απόφασης. 

7. Το τίμημα επαναπώλησης που οφείλει ο αγοραστής 
στην ΕΤ.Ε.Σ.Ε.Π. λόγω άσκησης του δικαιώματος επανα¬ 
πώλησης ή επαναγοράς ή λόγω λήξης του συμβολαίου, 
καθορίζεται την ημέρα κατάρτισης της σύμβασης. Ως τί¬ 
μημα επαναπώλησης ορίζεται το τίμημα αγοράς, μειωμένο 
κατά το ημερήσιο τίμημα, όπως αυτό ορίζεται στα ειδικό¬ 
τερα χαρακτηριστικά του προϊόντος. 

8. Οι συμβάσεις αγοράς μετοχών με σύμφωνο επαναπώ¬ 
λησης λήγουν την επομένη εργάσιμη ημέρα της ημέρας 
κατάρτισής τους και ανανεώνονται αυτοδίκαια σε ημερή¬ 
σια βάση με συμβάσεις της ίδιας σειράς που λήγουν την 
επομένη εργάσιμη της ημέρας λήξης, με το αυτό τίμημα 
αγοράς και τιμή συναλλαγής. 

9. Οι απαιτήσεις για πληρωμή του τιμήματος αγοράς και 
του τιμήματος επαναπώλησης που προκύπτουν από την 
άσκηση δικαιώματος επαναπώλησης ή επαναγοράς ή λή¬ 
ξης του συμβολαίου και οι απαιτήσεις για παράδοση και 
παραλαβή υποκείμενων μετοχών που προκύπτουν από την 
αυτοδίκαιη λήξη και ανανέωση του συμβολαίου, συμψηφί¬ 
ζονται ανά κωδικό εκκαθάρισης την ημέρα άσκησης του 
σχετικού δικαιώματος ή λήξης του συμβολαίου.» 

Άρθρο 7 

Η παρούσα απόφαση ισχύει από τη δημοσίευσή της στην 
Εφημερίδα της Κυβερνήσεως. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως 

Αθήνα, 15 Μάίου 2001 
Ο Πρόεδρος του Δ.Σ. 

ΠΑΝΑΓΙΩΤΗΣ ΑΛΕΞΑΚΗΣ 

Τροποποίηση της Απόφασης της 53ης/25.7.2000 συνε¬ 
δρίασης του Δ.Σ. του Χρηματιστηρίου Παραγωγών 
Αθηνών Α.Ε. (Χ.Π.Α.) (ΦΕΚ Β 960), όπως ισχύει. 

ΤΟ ΧΡΗΜΑΤΙΣΤΗΡΙΟ ΠΑΡΑΓΩΓΩΝ ΑΘΗΝΩΝ Α.Ε. 

(Συνεδρίαση 64/15.5.2001, θέμα 2ο) 

Αφού έλαβε υπόψη: 

Τις διατάξεις: 

1. του άρθρου 13 παρ. 1 του ν. 2533/1997 (ΦΕΚ Α' 
228/11.11.1997), 

2. του άρθρου 31 παρ. 3 του ν. 2533/1997 (ΦΕΚ Α' 
228/11.11.1997), όπως ισχύει, 

3. του άρθρου 29α του ν. 1558/85 (ΦΕΚ Α' 137), όπως 
προστέθηκε με το άρθρο 27 ν. 2081/1992 (ΦΕΚ Α' 152), 
αποφασίζει ομόφωνα: 

Άρθρο 1 

1. Προστίθεται νέο εδάφιο μετά το με τίτλο «Αγοραστής 
ως προς ΣΜΕ» εδάφιο του άρθρου 1 της απόφασης της 
53ης/25.7.2000 συνεδρίασης του Δ.Σ. του Χ.Π.Α. (ΦΕΚ Β 
960), όπως ισχύει, ως εξής: 

«Αγοραστής στη σύμβαση αγοράς μετοχών με σύμφωνο 
επαναπώλησης: Αυτός που αγοράζει και αποκτά κατά κυ¬ 
ριότητα από την ΕΤ.Ε.Σ.Ε.Π. υποκείμενες μετοχές με υπο¬ 
χρέωση επαναπώλησής τους, λόγω άσκησης του δικαιώ¬ 
ματος του επαναπώλησης ή του δικαιώματος επαναγοράς 
της ΕΤ.Ε.Σ.Ε.Π. ή λόγω λήξης του συμβολαίου, σύμφωνα 
με τις διατάξεις της παρούσας απόφασης και τα ειδικότε¬ 
ρα χαρακτηριστικά του προϊόντος.» 

2. Προστίθεται νέο εδάφιο μετά το με τίτλο «Δικαίωμα 
προαίρεσης ευρωπαϊκού τύπου» εδάφιο του άρθρου 1 της 
απόφασης της 53ης/25.7.2000 συνεδρίασης του Δ.Σ. του 
Χ.Π.Α. (ΦΕΚ Β 960), όπως ισχύει, ως εξής: 

«Δικαίωμα επαναγοράς ή επαναπώλησης: Δικαίωμα των 
παραγγελέων και της ΕΤ.Ε.Σ.Ε.Π. για επαναγορά ή επανα- 
πώληση υποκείμενων μετοχών στις συμβάσεις πώλησης 
με σύμφωνο επαναγοράς και αγοράς με σύμφωνο επανα¬ 
πώλησης.» 

3. Προστίθεται νέο εδάφιο μετά το με τίτλο «Πωλητής ως 
προς ΣΜΕ» εδάφιο του άρθρου 1 της απόφασης της 
53ης/25.7.2000 συνεδρίασης του Δ.Σ. του Χ.Π.Α. (ΦΕΚ Β 
960), όπως ισχύει, ως εξής: 

«Πωλητής στη σύμβαση πώλησης μετοχών με σύμφωνο 
επαναγοράς: Αυτός που πωλεί και μεταβιβάζει κατά κυριό¬ 
τητα στην ΕΤ.Ε.Σ.Ε.Π. υποκείμενες μετοχές με υποχρέωση 
επαναγοράς τους, λόγω άσκησης του δικαιώματος του 
επαναγοράς ή του δικαιώματος επαναπώλησης της 
ΕΤ.Ε.Σ.Ε.Π. ή λόγω λήξηςτου συμβολαίου σύμφωνα με τις 
διατάξεις της παρούσας απόφασης και τα ειδικότερα χα¬ 
ρακτηριστικά του προϊόντος.» 

4. Προστίθενται νέα εδάφια μετά το με τίτλο «ΣΜΕ (Συμ¬ 
βόλαιο Μελλοντικής Εκπλήρωσης)» εδάφιο του άρθρου 1 
της απόφασης της 53ης/25.7.2000 συνεδρίασης του Δ.Σ. 
του Χ.Π.Α. (ΦΕΚ Β 960), όπως ισχύει, ως εξής: 

«Σύμβαση αγοράς μετοχών με σύμφωνο επαναπώλησης 
εντός κύκλου (είοοΚ ΓθνθΓεθ Γθρο): Σύμβαση μεταξύ πα- 
ραγγελέα και της ΕΤ.Ε.Σ.Ε.Π., με την οποία ο παραγγελέ- 
ας αγοράζει και αποκτά κατά κυριότητα από την 
ΕΤ.Ε.Σ.Ε.Π. υποκείμενες μετοχές, τις οποίες υποχρεούται 
να επαναπωλήσει στην ΕΤ.Ε.Σ.Ε.Π., λόγω άσκησης του δι¬ 
καιώματος του επαναπώλησης ή του δικαιώματος επανα- 
γοράςτης ΕΤ.Ε.Σ.Ε.Π. ή λόγω λήξηςτου συμβολαίου, ένα¬ 


ντι τιμήματος αγοράς που πιστώνεται άτοκα μέχρι την ημέ¬ 
ρα της άσκησης του σχετικού δικαιώματος ή της λήξηςτου 
συμβολαίου και τιμήματος επαναπώλησης, τα οποία και 
καθορίζονται την ημέρα κατάρτισης της σύμβασης, σύμ¬ 
φωνα με τις διατάξεις της παρούσας απόφασης και τα ει¬ 
δικότερα χαρακτηριστικά του προϊόντος. 

Σύμβαση πώλησης μετοχών με σύμφωνο επαναγοράς 
εντός κύκλου (εΐοοΚ Γθρο): Σύμβαση μεταξύ παραγγελέα 
και της ΕΤ.Ε.Σ.Ε.Π., με την οποία ο παραγγελέας πωλεί και 
μεταβιβάζει κατά κυριότητα στην ΕΤ.Ε.Σ.Ε.Π. υποκείμενες 
αξίες, τις οποίες υποχρεούται να επαναγοράσει από την 
ΕΤ.Ε.Σ.Ε.Π., λόγω άσκησηςτου δικαιώματος του επαναγο¬ 
ράς ή του δικαιώματος επαναπώλησης της ΕΤ.Ε.Σ.Ε.Π. ή 
λόγω λήξης του συμβολαίου, έναντι τιμήματος πώλησης 
που πιστώνεται άτοκα μέχρι την ημέρα της άσκησης του 
σχετικού δικαιώματος ή της λήξης του συμβολαίου και τι¬ 
μήματος επαναγοράς που καθορίζεται την ημέρα της 
άσκησης του σχετικού δικαιώματος ή της λήξης του συμ¬ 
βολαίου, σύμφωνα με τις διατάξεις της παρούσα απόφα¬ 
σης και τα ειδικότερα χαρακτηριστικά του προϊόντος.» 

Άρθρο 2 

Το άρθρο 24 της απόφασης της 53ης/25.7.2000 συνε- 
δρίασηςτου Δ.Σ. του Χ.Π.Α. (ΦΕΚ Β 960), όπως ισχύει, αντι¬ 
καθίσταται ως εξής: 

«Άρθρο 24 

Σύμβαση πώλησης μετοχών με σύμφωνο επαναγοράς 
(είοοΙ< Γθρο) 

Με την εντός κύκλου κατάρτιση σύμβασης πώλησης με¬ 
τοχών με σύμφωνο επαναγοράς (εΐοοΙ< Γθρο) προκύπτουν 
γιατονπωλητή καιτην ΕΤ.Ε.Σ.Ε.Π. οιεξής υποχρεώσεις και 
αντίστοιχα δικαιώματα: 

1. Ο πωλητής πωλεί και μεταβιβάζει στην ΕΤ.Ε.Σ.Ε.Π. την 
κυριότητα των υποκείμενων μετοχών. 

2. Το τίμημα πώλησης που οφείλει η ΕΤ.Ε.Σ.Ε.Π. στονπω- 
λητή, πιστώνεται άτοκα μέχριτηνημέρα άσκησηςτου δικαι¬ 
ώματος επαναγοράς ή επαναπώλησης ή λήξης του συμβο¬ 
λαίου. Ως τίμημα πώλησης ορίζεται το ποσό των εκατό (100) 
ευρώ ανά μετοχή, μειωμένο κατά την ημερήσια τιμή συναλ¬ 
λαγής της ημέρας κατάρτισης της σύμβασης, όπως η τιμή 
αυτή ορίζεται στα ειδικότεραχαρακτηριστικάτου προϊόντος 
και ανακοινώνεται από το Χ.Π.Α. καιτην ΕΤ.Ε.Σ.Ε.Π. καθημε¬ 
ρινά με την έναρξη της συνεδρίασης του προϊόντος. 

3. Ο πωλητής δικαιούται οποτεδήποτε να ασκήσει έναντι 
της ΕΤ.Ε.Σ.Ε.Π. το δικαίωμά του για επαναγορά των υπο¬ 
κείμενων μετοχών. Η άσκηση του δικαιώματος επαναγο¬ 
ράς γίνεται μέσω του Μέλος του Χ.Π.Α. που κατήρτισε τη 
συναλλαγή για λογαριασμό του πωλητή με σχετική δήλω¬ 
σή του που διαβιβάζει στο σύστημα προς την ΕΤ.Ε.Σ.Ε.Π. 
το αργότερο μία ώρα πριν τη λήξη της συνεδρίασης του 
προϊόντος και είναι ελεύθερα ανακλητή μέχρι και μισή ώρα 
μετά τη λήξη της αυτής συνεδρίασης. 

4. Η ΕΤ.Ε.Σ.Ε.Π. δικαιούται οποτεδήποτε να ασκήσει ένα¬ 
ντι του πωλητή το δικαίωμά της για επαναπώληση των υπο¬ 
κείμενων μετοχών. Η άσκηση του δικαιώματος επαναπώ¬ 
λησης γίνεται προς το Μέλος της ΕΤ.Ε.Σ.Ε.Π., που διαχει¬ 
ρίζεται τον αντίστοιχο κωδικό εκκαθάρισης του πωλητή, με 
σχετική δήλωσή της που διαβιβάζει στο σύστημα το αργό¬ 
τερο μία ώρα πριν τη λήξη της συνεδρίασης του προϊόντος 
και είναι ελεύθερα ανακλητή μέχρι και μισή ώρα μετάτη λή¬ 
ξη της αυτής συνεδρίασης. Η ΕΤ.Ε.Σ.Ε.Π. ασκεί υποχρεω¬ 
τικά το δικαίωμα επαναπώλησης την τελευταία εργάσιμη 
ημέρα του Ιουνίου για συμβάσεις που καταρτίστηκαν κατά 
το προηγούμενο ημερολογιακό έτος. 

5. Η άσκηση του δικαιώματος επαναγοράς ή επαναπώ- 
λησης αποσβένει το αντίστοιχο δικαίωμα του αντισυμβαλ¬ 
λομένου και επιφέρει τη λήξη του συμβολαίου. 

6. Ο πωλητής υποχρεούται να επαναγοράσει από την 
ΕΤ.Ε.Σ.Ε.Π., εφόσον ασκηθεί το δικαίωμα επαναπώλησης ή 
επαναγοράς ή κατά τη λήξη του συμβολαίου, τις υποκείμε¬ 
νες μετοχές ή ισοδύναμες προς αυτές αξίες, σε περίπτωση 
μεταβολής των χαρακτηριστικών των υποκείμενων μετο¬ 
χών λόγω εταιρικών πράξεων ή άλλων γεγονότων που συ¬ 
νεπάγονται τέτοια μεταβολή. Ο υπολογισμός των αξιών αυ¬ 
τών και η αναπροσαρμογή των εκατέρωθεν δικαιωμάτων 
και υποχρεώσεων που προκύπτουν από τη συναλλαγή διε- 
νεργείται σύμφωνα με τις μεθόδους αναπροσαρμογής που 
ορίζονται στα ειδικότερα χαρακτηριστικά του προϊόντος 
και σύμφωνα με τις διατάξεις της παρούσας απόφασης. 

7. Το τίμημα επαναγοράς που οφείλει ο πωλητής στην 
ΕΤ.Ε.Σ.Ε.Π. λόγω άσκησης του δικαιώματος επαναπώλη¬ 
σης ή επαναγοράς ή λόγω λήξης του συμβολαίου, καθορί¬ 
ζεται την ημέρα άσκησης του σχετικού δικαιώματος ή λή¬ 
ξης του συμβολαίου. Ως τίμημα επαναγοράς ορίζεται το 
ποσό των εκατό (100) ευρώ ανά μετοχή, μειωμένο κατά την 
ημερήσια τιμή συναλλαγής της ημέρας άσκησης του σχε¬ 
τικού δικαιώματος ή λήξης του συμβολαίου. 

8. Οι συμβάσεις πώλησης μετοχών με σύμφωνο επανα¬ 
γοράς λήγουν την τελευταία εργάσιμη ημέρα κάθε ημερο¬ 
λογιακού μήνα και ανανεώνονται αυτοδίκαια κατά την ημέ¬ 
ρα λήξης με συμβάσεις της ίδιας σειράς και με τίμημα πώ¬ 
λησης ίσο με ενενήντα εννιά (99) ευρώ ανά μετοχή. 

9. Οι απαιτήσεις για πληρωμή του τιμήματος πώλησης 
και του τιμήματος επαναγοράς που προκύπτουν από την 
άσκηση δικαιώματος επαναγοράς ή επαναπώλησης ή λή¬ 
ξης του συμβολαίου και οι απαιτήσεις για παραλαβή και πα¬ 
ράδοση υποκείμενων μετοχών που προκύπτουν από την 
αυτοδίκαιη λήξη και ανανέωση του συμβολαίου, συμψηφί¬ 
ζονται ανά κωδικό εκκαθάρισης την ημέρα άσκησης του 
σχετικού δικαιώματος ή λήξης του συμβολαίου.» 

Άρθρο 3 

Το άρθρο 25 της απόφασης της 53ης/25.7.2000 συνε- 
δρίασηςτουΔ.Σ.τουΧ.Π.Α. (ΦΕΚΒ960), όπως ισχύει, αντι¬ 
καθίσταται ως εξής: 

«Άρθρο 25 

Σύμβαση αγοράς μετοχών με σύμφωνο επαναπώλησης 
(5ίθθί< ΓθνθΓδθ Γθρο) 

Με την εντός κύκλου κατάρτιση σύμβασης αγοράς μετο¬ 
χών με σύμφωνο επαναπώλησης (είοοΚ ΓθνθΓδθ Γθρο) προ¬ 
κύπτουν για τον αγοραστή και την ΕΤ.Ε.Σ.Ε.Π. οι εξής υπο¬ 
χρεώσεις και αντίστοιχα δικαιώματα: 

1. Ο αγοραστής αγοράζει και αποκτά κατά κυριότητα 
από την ΕΤ.Ε.Σ.Ε.Π. τις υποκείμενες μετοχές. 

2. Το τίμημα αγοράς που οφείλει ο αγοραστής στην 
ΕΤ.Ε.Σ.Ε.Π., πιστώνεται άτοκα μέχρι την ημέρα άσκησης 
του δικαιώματος επαναπώλησης ή επαναγοράς ή λήξης 
του συμβολαίου. Ως τίμημα αγοράς ορίζεται η χρηματι¬ 
στηριακή τιμή κλεισίματος των υποκείμενων μετοχών κατά 
την προηγούμενη εργάσιμη ημέρα της ημέρας κατάρτισης 
της σύμβασης. 

3. Ο αγοραστής δικαιούται οποτεδήποτε να ασκήσει ένα¬ 
ντι της ΕΤ.Ε.Σ.Ε.Π. το δικαίωμά του για επαναπώληση των 
υποκείμενων μετοχών. Η άσκηση του δικαιώματος επανα¬ 
πώλησης γίνεται μέσω του Μέλος του Χ.Π.Α. που κατήρτισε 
τη συναλλαγή για λογαριασμό του αγοραστή με σχετική δή¬ 


λωσή του που διαβιβάζει στο σύστημα προς την ΕΤ.Ε.Σ.Ε.Π. 
μέχρι και μισή ώρα μετά τη λήξη της συνεδρίασης του προϊ¬ 
όντος και είναι ελεύθερα ανακλητή μέχρι την ώρα αυτή. 

4. Η ΕΤ.Ε.Σ.Ε.Π. δικαιούται οποτεδήποτε να ασκήσει ένα¬ 
ντι του πωλητή το δικαίωμά της για επαναγορά των υπο¬ 
κείμενων μετοχών. Η άσκηση του δικαιώματος επαναγο¬ 
ράς γίνεται προς το Μέλος της ΕΤ.Ε.Σ.Ε.Π., που διαχειρί¬ 
ζεται τον αντίστοιχο κωδικό εκκαθάρισης του πωλητή, με 
σχετική δήλωσή της που διαβιβάζει στο σύστημα μέχρι και 
μισή ώρα μετά τη λήξη της συνεδρίασης του προϊόντος και 
είναι ελεύθερα ανακλητή μέχρι την ώρα αυτή. Η 
ΕΤ.Ε.Σ.Ε.Π. ασκεί υποχρεωτικά το δικαίωμα επαναγοράς 
την τελευταία εργάσιμη ημέρα του έκτου μήνα από την 
ημέρα κατάρτισης της σύμβασης. 

5. Η άσκηση του δικαιώματος επαναπώλησης ή επανα¬ 
γοράς αποσβένει το αντίστοιχο δικαίωμα του αντισυμβαλ¬ 
λομένου και επιφέρει τη λήξη του συμβολαίου. 

6. Ο αγοραστής υποχρεούται να επαναπωλήσει στην 
ΕΤ. Ε.Σ. Ε. Π., εφόσον ασκηθεί το δικαίωμα επαναπώλησης ή 
επαναγοράς ή κατά τη λήξη του συμβολαίου, τις υποκείμε¬ 
νες μετοχές ή ισοδύναμες προς αυτές αξίες, σε περίπτωση 
μεταβολής των χαρακτηριστικών των υποκείμενων μετο¬ 
χών λόγω εταιρικών πράξεων ή άλλων γεγονότων που συ¬ 
νεπάγονται τέτοια μεταβολή. Ο υπολογισμός των αξιών αυ¬ 
τών και η αναπροσαρμογή των εκατέρωθεν δικαιωμάτων 
και υποχρεώσεων που προκύπτουν από τη συναλλαγή διε- 
νεργείται σύμφωνα με τις μεθόδους αναπροσαρμογής που 
ορίζονται στα ειδικότερα χαρακτηριστικά του προϊόντος 
και σύμφωνα με τις διατάξεις της παρούσας απόφασης. 

7. Το τίμημα επαναπώλησης που οφείλει ο αγοραστής 
στην ΕΤ.Ε.Σ.Ε.Π. λόγω άσκησης του δικαιώματος επανα¬ 
πώλησης ή επαναγοράς ή λόγω λήξης του συμβολαίου, κα¬ 
θορίζεται την ημέρα κατάρτισης της σύμβασης. Ως τίμημα 
επαναπώλησης ορίζεται το τίμημα αγοράς, μειωμένο κατά 
το ημερήσιο τίμημα, όπως αυτό ορίζεται στα ειδικότερα 
χαρακτηριστικά του προϊόντος. 

8. Οι συμβάσεις αγοράς μετοχών με σύμφωνο επαναπώ¬ 
λησης λήγουν την επομένη εργάσιμη ημέρα της ημέρας 
κατάρτισής τους και ανανεώνονται αυτοδίκαια σε ημερή¬ 
σια βάση με συμβάσεις της ίδιας σειράς που λήγουν την 
επομένη εργάσιμη της ημέρας λήξης, με το αυτό τίμημα 
αγοράς και τιμή συναλλαγής. 

9. Οι απαιτήσεις για πληρωμή του τιμήματος αγοράς και 
του τιμήματος επαναπώλησης που προκύπτουν από την 
άσκηση δικαιώματος επαναπώλησης ή επαναγοράς ή λή¬ 
ξης του συμβολαίου και οι απαιτήσεις για παράδοση και 
παραλαβή υποκείμενων μετοχών που προκύπτουν από την 
αυτοδίκαιη λήξη και ανανέωση του συμβολαίου, συμψηφί¬ 
ζονται ανά κωδικό εκκαθάρισης την ημέρα άσκησης του 
σχετικού δικαιώματος ή λήξης του συμβολαίου.» 

Άρθρο 4 

Η παρούσα απόφαση ισχύει από τη δημοσίευσή της στην 
Εφημερίδα της Κυβερνήσεως. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 15 Μάίου 2001 

Ο Πρόεδρος 
ΠΑΝΑΓΙΩΤΗΣ ΑΛΕΞΑΚΗΣ 

